**Հիմնավորում**

Խտանյութի իրացման շրջանառության հաշվարկման նպատակով հիմք ընդունվող՝ մատակարարված խտանյութում մետաղների վերջնական պարունակության վերա­բեր­յալ եզրակացություն տրամադրող լաբորատորիաների ցանկը սահմանելու մասին»

ՀՀ կառավարու­­թյան որոշման նախագծի վերաբերյալ

1. **Իրավական ակտի անհրաժեշտությունը (նպատակը).** Նախագծի նպատակը Հար­կա­յին օրենսգրքի 202-րդ հոդվածի 3-րդ մասի առաջին կետի կիրար­կումն ապահովելն է:
2. **Կարգավորման հարաբերությունների ներկա վիճակը և առկա խնդիրները.** Ներ­կա­­­յում հանքարդյունաբերության ոլորտում գործունեություն իրականացնող կազմակեր­պու­թյուն­­­ների կողմից մատակարարված խտանյութում մետաղների վերջնական պարու­նա­կու­թյունը որոշող լաբորատորիաների ցանկ սահմանված չէ, որը չի ապահովում մատա­կա­րար­ված խտանյութում մետաղների պարունակության վերաբերյալ թափանցիկության և կան­խա­տեսե­լիության անհրաժեշտ մակարդակ:

Ոլորտում հարկման համակարգի արդյունավետության բարձրացման և հավասար պայ­ման­­ների ստեղծման նպատակով անհրաժեշտ է սահմանել լաբորատորիաների ցանկ, որոնց կող­մից տրամադրված եզրա­կա­ցությունները հիմք կհանդիսանան ռոյալթիի հաշվարկման նպա­տակով խտանյությում մետաղների վերջնական պարունակության որոշման համար:

1. **Առկա խնդիրների առաջարկվող լուծումները.** Նախագծով առաջարկվում է սահմանել հանքարդյունաբերության ոլորտում խտանյութի իրաց­ման շրջանառության հաշվարկ­ման նպա­տակով հիմք ընդունվող՝ մատակարարված խտա­նյութ­ում մետաղների վերջնական պա­­րու­նա­­կության վերա­բեր­յալ եզրակացություն տրամադրող լաբորատորիաների ցանկը:
2. **Կարգավորման առարկան.** Նախագծի կարգավորման առարկան մատակարարված խտա­նյութում մետաղների վերջնական պարունակության վերա­բեր­յալ եզրակացություն տրա­մադրող լաբորատորիաների ցանկի հետ կապված հարաբերություններն են:
3. **Նախագծի մշակման գործընթացում ներգրավված ինստիտուտները և անձինք.** Նախագիծը մշակվել է ՀՀ ֆինանսների նախարարության կող­­մից:
4. **Իրավական ակտի կիրառման դեպքում ակնկալվող արդյունքը.** Նախագծի ընդուն­­­­­­­­­­­­­ման արդ­յուն­­քում ակնկալվում է ունենալ Կառավարության կողմից սահմանված՝ մասնա­գի­տաց­­ված լաբորատորիաների ցանկ:

Միաժամանակ, նախագծի ընդունումը լրացուցիչ ֆինանսական միջոցների անհրա­ժեշ­տու­­թյուն չի պահանջում, իսկ դրա ընդուն­­մամբ պայմանավորված՝ պե­տա­­կան բյուջեի եկա­­մուտ­­­ների էական նվա­­զե­­ցում կամ ծախ­­­­սերի ավելա­ցում տեղի չի ունենա:

1. **Կապը ռազմավարական փաստաթղթերի հետ. Հայաստանի վերափոխման ռազ­մա­վա­րություն 2050, Կառավարության 2021-2026թթ. ծրագիր, ոլորտային և/կամ այլ ռազ­մա­վա­րություններ.**

Նախագիծը բխում է Կառավարության 2021-2026 թվականների ծրագրի 6.8-րդ՝ «Հար­կա­բյու­ջետային քաղաքա­կա­նություն» մասե­րով սահմանված քաղաքականության ուղղու­թյուն­­ներից: Մասնավորապես՝

* + ընդերքի ողջամիտ և համալիր օգտագործումն ապահովելու, բնական պաշարների գեր­շա­­­հագործումը բացառելու նպատակով նախատեսվում է հանքարդյունաբերության հարկ­ման արդար և երկարաժամկետ զարգացումն ապահովող արդյունավետ մեխանիզմների ներ­դրում` ռոյալ­թիների մեխանիզմի բարեփոխում,
	+ հանրային ռեսուրսների կառավարման արդյունավետությունն ու հասցեականությունը բար­ձրաց­նելու և այդ ռեսուրսները հանրօգուտ ու համապետական նշանակություն ունեցող ծրագ­­րերի վրա ծախսելու, ինչպես նաև հարկաբյուջետային կայունությունն ապահովելու նպա­­տա­­կով քայլեր են իրականացվելու հարկային եկամուտների ընդլայնման ուղղությամբ: